Чаславска, Вера

**Вера Ча́славска** (, 1942 шеран 3 майхь, Прага, Богемиа а, Моравин а протекторат — 2016 шеран 30 августехь, Прага, Чехи) — чехословакин гимнастка, 7-зза олимпийн чемпионка, 4-зза дуьненан чемпионка, 10-зза Европин а, Чехословакин а чемпионка. Чехословакин а, Чехин а исторехь уггаре дукха дешин олимпийн мидал йьахнарг.

## Биографи

Зударийн исбаьхьаллин гимнастикан йерриг исторехь Латынина а, Чаславска а бен ца йаьккхина абсолютан хьалхейаккхаран Олимпийн ловзаршкахь шозза мидал — Верас толам баьккхира 1964 а, 1968 а шерашкахь Олимпиадехь (1964 шарахь Токиохь Чаславскас эшийра Латынина). Зударшна юкъахь иза Олимпийн титулийн терахьца оьшуш йу кхаанна: Латынина Лариса (9), Фишер Биргит (8), Томпсон Дженни (8).

Доьазза (1964, 1966, 1967, 1968) лаьрра тоьлла спортхо Чехословакин зударшна йукъахь а, божаршна йукъахь а. Кхи дукха и кхиам цхьаммо ца баьккхина. Прагин «Слован» клуб йукъахь йара.

Советийн эскарш Чехословаки чудаханчул тӀаьхьа цуо куьг йаздира «Ши эзар дош» кехатна, тӀаьххьарчу минотехь бен бакъо ца йелира цунна 1968-чу шарахь Мехикохь хиллачу Олимпийн ловзаршка кеманца йаха. Чехословакин патриоташна иза йозуш ца хиларехьа къийсам латторан сийлалла хилла дӀахӀоьттира. Олимпийн ловзарийн кхелахоша шена шеконе хетачу сацамашна реза йоцуш, паргӀата упражненешкахь, шиъ дашо мидал йелла — вуьшта аьлча, шена хилла ца Ӏаш, ССРС-ра гимнастка Петрик Ларисина а — цо шен корта агӀор берзийра, иза мелла а охьатаӀийра ССРС коман шатлакхан илли олучу мурехь.

И гӀуллакх йоккхачу шовкъца тӀеийцира Чехословакерчу коммунисташна дуьхьал йолчу оппозицино, амма и бахьана долуш спортхочунна дуккха а шерашкахь махкал арахьа лелар дихкира мехкан Ӏедалша, цуьнан кхин аьтто ца хилира дуьненайукъарчу къовсамашкахь Чехословакин Социалистийн Республикин цӀарах дакъалаца. Иттаннаш шерашкахь иза хилира Советийн пачхьалкхана дуьхьал хиларан сийлалла — ткъа раж хийцайеллачул тӀаьхьа иза хилира Чехин Олимпийн комитетан куьйгалхо, хилира Чехин цӀарах ДОК декъашхо, хилира президентан Гавел Вацлаван физкультурин а, спортан а хьехамча.

Иза марехь йара атлетикин спортхочуьнгахь Одложил Йозефехь (1938—1993), 1964 шарахь Токион Олимпиадехь 1500 метран дистанцехь вице-чемпион. ДӀасакъаьстира 1987 шарахь, 1993 шеран аьхка доьзалехь бохам хилира: Верин 19 шо долчу кӀанта Мартина шен да Йозеф вийра мала а мелла леташ, 4 шо набахтехь йаккха хан туьйхира, амма шен ненан дехарца президентан Гавелан омрица иза араваьккхира.

## Спортан карьера чекхйаьккхинчул тӀехьа
* 1990—1993 шераш — Чехословакин Олимпийн комитетан президент 
* 1993—1996 шераш — Чехин Олимпийн комитетан президент 
* 1995—2001 шераш — ДОК декъахо

## Иэс
* Гимнасткин цӀарах цӀе тиллина астероидна (26986) Чаславска.

## Хьажа кин а
* Олимпийн ловзарийн дукказа а чемпионийн исписка

## Билгалдахарш

## Хьажоргаш
* 
* Вера Чаславска на сайте МОК 
* 
* Вера Чаславска Радио Прага

Категори:Чехословакин гимнасташ
Категори:Чехословакера Олимпийн чемпионаш
Категори:Спортан гимнастикехь Олимпийн чемпионаш
Категори:1964 шеран аьхкенан Олимпийн ловзарийн чемпионаш
Категори:1968 шеран аьхкенан Олимпийн ловзарийн чемпионаш
Категори:1960 шеран аьхкенан Олимпийн ловзарийн детин совгӀатхой
Категори:1964 шеран аьхкенан Олимпийн ловзарийн детин совгӀатхой
Категори:1968 шеран аьхкенан Олимпийн ловзарийн детин совгӀатхой
Категори:Гимнасташ 1960 шеран аьхкенан Олимпийн ловзарехь
Категори:Гимнасташ 1964 шеран аьхкенан Олимпийн ловзаршкахь
Категори:Гимнасташ 1968 шеран аьхкенан Олимпийн ловзаршкахь
Категори:Спортан гимнастикехь дуьненан чемпионаш
Категори:Спортан гимнастикин Европин чемпионаш
Категори:Дуьненайукъара олимпийн комитетан декъахой
Категори:Чехословакин шеран спортхой
Категори:Чехин спортан функционераш
Категори:Лоунин сийлахь гражданаш